Saihou Jagne

Saihou «CH» Jagne (født 10. oktober 1986 i Banjul) er en gambiskfødt svensk fotballspiller som for øyeblikket er kontraktløs. Jagne har tidligere spilt for blant andre Väsby United, AIK, Brommapojkarna, IFK Mariehamn, Brumunddal Fotball og Hamarkameratene. Hans eldre bror Alieu Jagne har også spilt fotball på høyeste nivå i Sverige.

 Klubbkarriere 
Jagne startet sin fotballkarriere hos Finspångs AIK før han i 2004 meldte overgang til Väsby IK. Han var med på sammenslåingen av Väsby IK og FC Café Opera, og etablerte seg siden fast på førstelaget som spilte i 1. divisjon norra (nivå tre). Før sesongstart i 2008 meldte han overgang til hovedstadsklubben AIK, hvor han fikk sin debut for førstelaget i Allsvenskan hjemme mot Kalmar FF (0–0) den 30. mars 2008, da han kom inn som innbytter for Bojan Djordjic.Altomfotball.no – Allsvenskan 2008, AIK - Kalmar (Besøkt 10. februar 2016) I den påfølgende sesongen var Jagne med på å vinne «The Double» for både Allsvenskan og Svenska Cupen med AIK.

I mars 2010 ble Jagne lån ut til GIF Sundsvall i Superettan ut vårsesongen med opsjon på kjøpST.nu – Saihou sist in i truppen (Av Daniel Forsström. Publisert 31. mars 2010, besøkt 10. februar 2016), etter først å ha takket nei til et tilbud fra Sandefjord Fotball.IBK.no – #23 – Rønning, Falck og Jagne (Publisert 8. april 2014, besøkt 10. februar 2016) Hans første kamp for GIF kom borte mot Hammarby IF den 20. april 2010 (2–1) hvor han kom inn som innbytter for Emil Forsberg.Soccerway.com – Superettan 2010, Hammarby vs. GIF Sundsvall 2-1  (Besøkt 10. februar 2016) Skader hindret han deretter fra å spille flere enn to kamper for klubben.ST.nu – GIF kan förlänga lånet av Saihou Jagne  (Av Fredrik Jonsson. Publisert 1. juni 2010, besøkt 10. februar 2016) I begynnelsen av desember 2010 meldte han overgang til IF Brommapojkarna, som også spilte i Superettan.Expressen.se – Saihou Jagne klar för Brommapojkarna (Av Johan Wall. Publisert 6. desember 2010, besøkt 10. februar 2016) Etter å ha spilt 20 seriekamper for Brommapojkarna meldte han overgang til den finske klubben IFK Mariehamn i landets øverste divisjon Veikkausliiga i slutten av mars 2012.Fotbolltransfers.com – Officiellt: Bergström och Jagne till IFK Mariehamn (Publisert 24. mars 2012, besøkt 10. februar 2016)

Etter å ha spilt ut kontraktstiden i Mariehamn meldte han i mars 2013 overgang til sin gamle klubb AFC United, hvor han skrev under på en treårskontrakt.Fotbollstranfers.com – Officiellt: Saihou Jagne klar för AFC United (Publisert 1. mars 2013, besøkt 10. februar 2016) Etter å ha opphevet kontrakten med AFC United spilte Jagne for 5.-divisjonsklubben Kista Galaxy FC, før han i mars 2014 skrev under på en fire måneder lang kontrakt med den norske klubben IF Birkebeineren, som da spilte i 3. divisjon.Fotbolltransfers.com – Klart: Saihou Jagne till Birkebeineren (Publisert 30. mars 2014, besøkt 10. februar 2016) I juli 2014 meldte han overgang tilbake til Sverige, hvor han skrev under en kontrakt med Ånge IF.ST.nu – Ånges nya mål: Gå upp (Av Lukas Sahlin. Publisert 25. juli 2014, besøkt 10. februar 2016)

Etter ett år i Ånge vendte han tilbake til Norge hvor han skrev under på en ettårskontrakt med Brumunddal Fotball i juli 2015.Brumunddal-fotball.no – Svensk-gambisk spiss klar for Dala  (Av Guttorm Tysnes. Publisert 15. juli 2015, besøkt 10. februar 2016) Jagne og lagkameraten Franck Semou markerte seg for Brumunddal i Oddsenligaen 2015, hvor de stod for halvparten av alle lagets mål, noe som var avgjørende at de begge ble hentet av Hamarkameratene like før sesongslutt.H-A.no – Ønsker å fokusere mer på fotballen  (Av Bendik Eriksen. Publisert 16. oktober 2015, besøkt 10. februar 2016)

 Meritter 
AIK
 Allsvenskan (1): 2009
 Svenska Cupen (1): 2009
 Svenska Supercupen (1): 2010

 Referanser 

 Eksterne lenker 

 Spillerprofil hos Fotball.no
 Spillerprofil hos Soccerway.com 

Kategori:Gambiske fotballspillere
Kategori:Svenske fotballspillere
Kategori:Fotballspillere for FC Väsby United
Kategori:Fotballspillere for AIK
Kategori:Fotballspillere for GIF Sundsvall
Kategori:Fotballspillere for IF Brommapojkarna
Kategori:Fotballspillere for IFK Mariehamn
Kategori:Fotballspillere for Ånge IF
Kategori:Fotballspillere for Brumunddal Fotball
Kategori:Fotballspillere for HamKam
Kategori:Gambiske fotballspillere i Norge
Kategori:Personer fra Banjul
Kategori:Fødsler i 1986
Kategori:Svensker av gambisk opphav
Kategori:Svenske fotballspillere i Norge